stanford-oval/wikipedia huggingface dataset:
פסיכונוירואנדוקרינולוגיה
שיבושים במערכת האוקסיטוצין ואוטיזם

אוקסיטוצין הוא הורמון המיוצר על ידי ההיפותלמוס ומופרש מבלוטת יותרת המוח האחורית. הורמון זה מופרש בין היתר בעת התאהבות ובזמן אורגזמה. כמו כן, נמצא קשור להתנהגות אימהית - מופרש במהלך הלידה ומקל על הפרשת החלב בזמן ההנקה. אוקסיטוצין משמש גם כמוליך עצבי (נוירוטרנסמיטר) הממלא תפקיד בקשרים חברתיים ולפי מחקרים עדכניים עשוי להשפיע על יצירת אמון בין-אישי. מחקרים מצאו כי בקרב אנשים המאובחנים על הספקטרום האוטיסטי קיימת רמה נמוכה של אוקסיטוצין ביחס לאוכלוסייה הכללית. טרם הוכח מחקרית הגורם לרמות נמוכות אלה, אך נמצא כי טיפול באמצעות תרסיס המוחדר לאף של אוקסיטוצין משפר את רמת התפקוד והיכולות החברתיות של הסובלים מאוטיזם. המחקר נמצא בחיתוליו ועדיין לא ניתן להסיק מסקנות סופיות או להמליץ על אוקסיטוצין כתרופה מטפלת או מונעת לאוטיזם .
הערות שוליים

1 2 3  De Wied, D., & van Keep, P. A., Hormones and the Brain, Springer Science & Business Media.
1 2 3  Sapolsky, R. M., Krey, L. C., & McEWEN, B. S., The neuroendocrinology of stress and aging: the glucocorticoid cascade hypothesis, Endocrine reviews
1 2  Pariante, Depression, stress and the adrenal axis, Journal of neuroendocrinology
1 2 3 4 5 6 7  Hales E and Yudofsky, The American Psychiatric Press Textbook of Psychiatry, American Psychiatric Publishing, Inc, 2003
1 2 3  O'Hara MW, Postpartum Depression: Causes and Consequences, New York: Springer-Verlag, 1995
↑  Gress-Smith, J. L., Luecken, L. J., Lemery-Chalfant, K., & Howe, R., Postpartum depression prevalence and impact on infant health, weight, and sleep in low-income and ethnic minority women and infants, Maternal and child health journal
↑  Burt VK, Suri R, Altshuler L, Stowe Z, Hendrick VC, Muntean E., The use of psychotropic medications during breast-feeding, Am J Psychiatry, 2001 doi: 10.1176/appi.ajp.158.7.1001
↑  MGH Center For Women's Mental Health, Is It Postpartum Depression or Postpartum Anxiety? What’s The Difference?, ‏30-9-2015
↑  Rohde A. and Marneros A., Postpartum Psychoses: Onset and Long-Term Course, Psychopathology, 1993 doi: doi.org/10.1159/000284823
↑  Bakermans-Kranenburg, M. J., & Van Ijzendoorn, M. H., Sniffing around oxytocin: review and meta-analyses of trials in healthy and clinical groups with implications for pharmacotherapy., Translational psychiatry
↑  Veening, J. G., & Olivier, B., Intranasal administration of oxytocin: behavioral and clinical effects, a review, Neuroscience & Biobehavioral Reviews
↑  Young, L. J., & Barrett, C. E, Can oxytocin treat autism?, Science
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פסיכופיזיולוגיה

פְּסִיכוֹפִיזְיוֹלוֹגְיָה (באנגלית: Psychophysiology) הוא ענף בפסיכולוגיה אשר עוסק בבסיסים הפיזיולוגיים של תהליכים פסיכולוגיים. פסיכופיזיולוגיה נחשבה לתחום מחקר כללי כבר בשנות ה-60 וה-70 של המאה ה-20, אולם לאחרונה תחום זה עבר התמחות והתמקדות, תוך פיתוח שיטות ונושאי מחקר מדעיים ייחודיים. השיטות כוללות בין השאר מדידה אלקטרופיזיולוגית (כגון EEG), הדמיה עצבית (MRI, PET) ונוירוכימיה. נושאי המחקר מסתעפים לתת-התמחויות בתחומים כגון חברתי, ספורט, קוגניטיבי, קרדיווסקולרי, קליני ואחרים.
רקע

יש אשר מתקשים להבחין בין פסיכופיזיולוגיה לפסיכולוגיה פיזיולוגית, למרות שאלו שתי נקודות מבט שונות מאוד. פסיכולוגים מתעניינים מדוע אנו עשויים לפחד מעכבישים ופיזיולוגים עשויים להתעניין במערכת הקלט/פלט של האמיגדלה. פסיכופיזיולוג ינסה לקשר בין השניים (בדוגמה זו - כיצד בא לידי ביטוי פחד מעכבישים על פי מדידת הפעילות המוחית באמיגדלה). פסיכופיזיולוגים חוקרים בדרך כלל את הקשר הפסיכולוגי-פיזיולוגי בבני אדם. פסיכופיזיולוגים בעבר הרחוק בחנו בעיקר את ההשפעה של מצבים פסיכולוגיים על תגובות המערכת הפיזיולוגיות. מאז שנות ה-70, פסיכופיזיולוגים חוקרים לעיתים קרובות גם את ההשפעה של מצבים ומערכות פיזיולוגיות על מצבים ותהליכים פסיכולוגיים. נקודת המבט הזו של חקר הממשק של הנפש והגוף היא אשר הופכת את הפסיכופיזיולוגיה לתחום ייחודי במדע.
באופן מסורתי הפסיכופיזיולוגיה עוסקת בבחינת תגובות פיזיולוגיות פריפריאליות ומערכות האיברים אשר מועצבבות על ידי מערכת העצבים האוטונומית. לאחרונה, פסיכופיזיולוגים מגלים עניין גובר והולך במערכת העצבים המרכזית, תוך השקה לתחום מחקר קרוב, נוירוארגונומיה.
מדדים

מדדים פסיכופיזיולוגיים קיימים במספר תחומים; דווח עצמי, מחקרים אלקטרופיזיולוגיים, מחקרים בנוירוכימיה, הדמיה עצבית ושיטות התנהגותיות. דיווח עצמי כולל התבוננות פנימית של המשתתפים במחקר ודירוג עצמי של מצבים פסיכולוגיים פנימיים או תחושות פיזיולוגיות, כגון דיווח עצמי של רמות עוררות על בובת ההערכה העצמית, שאלון NASA-TLX, או מדדים של מודעות אינטרספטיבית כגון זיהוי פעימות לב. יתרונות הדיווח העצמי הם מתן דגש על הבנה מדויקת של החוויה הסובייקטיבית של המשתתפים והבנת תפיסתם. מאידך, חסרונות הדיווח העצמי כוללים את האפשרות של הבדלים בקנה המידה בין משתתפים שונים או היזכרות באופן שגוי באירועים. ניתן למדוד תגובות פיזיולוגיות גם באמצעות מכשירים אשר מזהים אירועים גופניים כמו שינוי בקצב הלב, מוליכות עורית (EDA), מתח שרירים ותפוקת לב. מדדים רבים הם חלק מהפסיכופיזיולוגיה המודרנית, כולל גלי מוח (אלקטרואנצפלוגרפיה, EEG), דימות תהודה מגנטית תפקודי (fMRI), מוליכות עורית (מונח סטנדרטי הכולל את תגובת מוליכות העור, SCR ותגובת עור גלווני, GSR), מדדים קרדיווסקולריים (קצב לב, HR; פעימות לדקה, BPM; שונות קצב לב, HRV; פעילות כלי דם), פעילות שרירים (אלקטרומיוגרפיה, EMG), שינויים בקוטר האישון (EGG), תנועות עיניים וכוח אחיזה. אמצעים אלה מועילים מכיוון שהם מספקים נתונים אובייקטיביים מדויקים, שנרשמו על ידי מכונות ואינם תלויים בתפיסה סובייקטיבית. עם זאת, החסרונות של מדדים אלה הם שכל פעילות גופנית או תנועה עלולים לשנות את התגובות ורמות הגירוי והתגובות הבסיסיות עשויות להיות שונות בין אנשים ואף בין מצבים.
שימושים

אמצעי מדידה פסיכופיזיולוגיים משמשים לעיתים קרובות כדי לחקור תגובות רגשיות ותשומת לב לגירויים, תגובות בזמן מאמץ וכדי להבין טוב יותר תהליכים קוגניטיביים. חיישנים פיזיולוגיים שימשו לזיהוי רגשות בבתי ספר, במערכות לימוד חכמות ובמערכות אימון אדפטיביות.
רגשות במחקר הפסיכופיזיולוגי

פסיכופיזיולוגיה עוסקת בחקר היבטים שונים של התנהגות ורגשות הם הדוגמה הנפוצה ביותר. אירועים רגשיים מורכבים בחלקם מתגובות פיזיולוגיות. המחקר בנוגע לקשר בין רגשות למדדים פסיכופיזיולוגיים החל במיפוי תגובות עקביות של מערכת העצבים האוטונומית (ANS) למצבים רגשיים מובחנים. למשל, כעס עשוי לבוא לידי ביטוי בקבוצה מסוימת של תגובות פיזיולוגיות, כגון תפוקת לב מוגברת ולחץ דם דיאסטולי גבוה, אשר עשויים לאפשר הבנה טובה יותר של דפוסים וחיזוי תגובות רגשיות. מספר מחקרים הצליחו לזהות דפוסים עקביים של תגובות ANS אשר תואמות לרגשות ספציפיים בהקשרים מסוימים, כמו מחקר מוקדם של פול אקמן ועמיתיו ב-1983, שבו החוקרים מדדו פעילות עצבית בשרירי פנים תוך כדי שיחזור חוויות רגשיות מהעבר על ידי המשתתפים. הפעילות האוטונומית שנוצרה הבחינה לא רק בין רגשות חיוביים ושליליים, אלא גם בין רגשות שליליים שונים. עם זאת, במחקרים שנערכו אחרי מחקר זה נמצאה שונות רבה יותר בתגובות ANS לרגשות מסוימים, לא רק בקרב פרטים אלא גם לאורך זמן באותם אנשים, ובאופן רב בין קבוצות חברתיות. ניתן לייחס חלק מההבדלים הללו למשתנים כמו טכניקת עירור הרגש, ההקשר שבו נערך המחקר או סיווג של גירויים, אשר יכולים לשנות תרחיש נתפס או תגובה רגשית. עם זאת נמצא גם שתכונות של המשתתף יכולות גם הן לשנות את תגובות ה-ANS. גורמים כגון רמת עוררות בסיסית בזמן הניסוי או בין התאוששות מבחן, תגובות נלמדות או מותנות לגירויים מסוימים, טווח ורמת ההשפעה המקסימלית של פעולת ה-ANS ותשומת לב אישית יכולים כולם לשנות תגובות פיזיולוגיות במעבדה. זאת ועוד, קיים קושי למצוא סימנים ספציפיים אפילו עבור מצבים רגשיים דיסקרטיים כביכול. לדוגמה, בהתאם לגישות מסוימות של טיפולוגיה רגשית לפחד קיימים תתי-סוגים, אשר כוללים בריחה או קפיאה, שלשניהם יכולים להיות דפוסים פיזיולוגיים מובהקים, אך מעגלים עצביים פוטנציאליים שונים. לאור זאת, לא ניתן לשרטט מתאם חד-משמעי אשר מקשר בין דפוסים אוטונומיים ספציפיים לרגשות מובחנים ויש לבחון מחדש הגדרות קלאסיות של רגשות.
הסקתיות פסיכופיזיולוגית

מחשוב פיזיולוגי מייצג קטגוריה של מחשוב חישתי ובהתאם לעקרונות האוטומציה האדפטיבית משלב התאמת תוכנה בזמן אמת לפעילות הפסיכופיזיולוגית של המשתמש. המטרה העיקרית של גישה זו היא יצירת מחשב שמגיב לרגש, קוגניציה ומוטיבציה של המשתמש. הגישה חותרת לתקשורת מרומזת ודו-סטרית בין אדם למחשב על ידי הקניית גישה לייצוג של המצב הפסיכולוגי של המשתמש לתוכנה שמולה הוא פועל.
ישנן מספר שיטות אפשריות ליצוג המצב הפסיכולוגי של המשתמש. היתרונות של שימוש במדדים פסיכופיזיולוגיים הם שהשינויים במדדים אלו מתמשכים, המדדים סמויים ולא מפריעים למשתמש ואינם מצריכים הזנה מפורשת על ידיו. מערכות אלו מסתמכות על ההנחה שהמדד הפסיכופיזיולוגי מגלם ייצוג נאמן של מימד פסיכולוגי רלוונטי כגון עומס קוגניטיבי, דחק, מעורבות במשימה ותסכול.
ראו גם

נוירוארגונומיה
אוטומציה אדפטיבית
פסח קפלן

אין תמונה חופשית
פסח קפלן (בכתיב יידי: קאפּלאן; 4 בספטמבר 1870 – 1943) היה סופר, מתרגם ועיתונאי עברי ויידי.
כתב שירים וסיפורים לילדים ולמבוגרים בעברית וביידיש, ועסק בתרגום. תרגם בביאליסטוק בשנת 1913 את מחזהו של דוד פינסקי "עלובי החיים" לעברית.
קפלן תרגם את שיריו של מרק ורשבסקי (בהם השיר הידוע והאהוב "אויפן פריפעטשיק", המוכר בתרגומו של קפלן כ"חדר קטן, צר וחמים"). תרגם את משלי קרילוב ליידיש (ביאליסטוק 1918), וכן תרגם לעברית וליידיש יצירות רבות נוספות מספרות העולם.
במלחמת העולם השנייה עמד בראש מחלקת ההשכלה ביודנראט של גטו ביאליסטוק. נספה בגטו בשנת 1943.
קפלן ניהל יומן שבו תיאר את קורות הגטו. לאחר מותו נמצא היומן, ופורסם בחלקו בעיתון "ביאליסטאקער שטימע" בניו יורק.
ספריו > בעברית

ספר הזמירות: שירי מופת לזמרה ממבחר השירה הכללית עם תוספת שירי ישראל ושירי ילדים, ורשה: אחיספר, תרע"ג.
הצעד הראשון: ספור אמיתי, ורשה תרנ"ט.
דבורה: אגדה, פיוטרקוב תרנ"ט.
אח ואחות: ספור לילדים, ורשה תרנ"ז.
כפרת פשע: ספור הסתורי מן המאה הארבע עשרה, ורשה 1893.
ספריו > ביידיש

ביבלישע געזאנגען, ביאליסטוק תרצ"ט.
שער גערטנער, ביאליסטוק 1921.
יאםאנישע מעשהלאך, ביאליסטוק 1921.
ליעדער-בוך : א זאמלונג פון געזאנגען פאר כאר און סאלא, ורשה 1914.
הערות שוליים

↑  הוצאת אחיספר: ספר הזמירות, הצפירה, פרסומת, 30 בינואר 1913.
| --- | --- |
בקרת זהויות :  NLI: 987007313927005171  PLWABN: 9810677442105606  GND: 1180540778  ISNI: 0000 0000 5275 5609  LCCN: nr96019048  NTA: 297078313  VIAF: 26962151   WorldCat (עם VIAF): 26962151 
ערך זה הוא קצרמרבנושא ספרות. אתם מוזמנים לתרום לוויקיפדיה ו.
פלוריאן ולברוק

פלוריאן ולברוק (בגרמנית: Florian Wellbrock; נולד ב-19 באוגוסט 1997) הוא שחיין גרמני, האלוף האולימפי (טוקיו 2020) ופעמיים אלוף העולם (קוואנגג'ו 2019 ופוקואוקה 2023) בשחייה במים פתוחים במשחה ל-10 ק"מ. אלוף העולם בבריכת 25 מטר (אבו דאבי 2021), אלוף אירופה (גלאזגו 2018) ושיאן עולם בבריכת 25 מטר (נכון ל-2022) במשחה ל-1500 מטר חופשי.
ביוגרפיה

ולברוק נולד וגדל בברמן.
ביוגרפיה > 2016

באולימפיאדת ריו דה ז'ניירו (2016) סיים ולברוק במקום 32 במשחה ל-1500 מטר חופשי בתוצאה של 15:23.88 דקות
ביוגרפיה > 2017

באליפות העולם שנערכה בבודפשט, הונגריה ביולי 2017 סיים ולברוק במקום שביעי במשחה ל-800 מטר חופשי בתוצאה של 7:52.27 דקות, בשלב המוקדמות הוא קבע תוצאה של 7:50.89 דקות ובמקום 17 במשחה ל-1500 מטר חופשי בתוצאה של 15:07.43 דקות.
ביוגרפיה > 2018

באליפות אירופה שנערכה בגלאזגו, סקוטלנד בשנת 2018 זכה ולברוק ב-3 מדליות, אחת מכל סוג. מדליית זהב במשחה ל-1500 מטר חופשי בשיא גרמניה חדש והתוצאה השנייה בטיבה באירופה בכל הזמנים של 14:36.15 דקות, לפני מיכאילו רומנצ'וק מאוקראינה (14:36.88 דקות) וגרגוריו פלטריניירי מאיטליה (14:42.85 דקות) ומדליית ארד, במשחה ל-800 מטר חופשי בתוצאה של 7:45.60 דקות, אחרי מיכאילו רומנצ'וק (7:42.96 דקות) וגרגוריו פלטריניירי (7:45.12 דקות). שבוע לאחר מכן, הוא זכה מדליית כסף בתחרות במים פתוחים שנערכה בלוך לומונד במשחה הקבוצתי ל-5 ק"מ ביחד עם לאוני בק, שרה קלר וסירן מייסנר בתוצאה של 52:35.0 דקות, אחרי הולנד (52:35.0 דקות) ולפני צרפת (52:46.7 דקות).
ביוגרפיה > 2019 > אלוף העולם

באליפות העולם שנערכה בקוואנגג'ו, קוריאה הדרומית ביולי 2019 זכה ולברוק בשתי מדליות זהב, במשחה ל-1500 מטר חופשי בתוצאה של 14:36.54 דקות, לפני מיכאילו רומנצ'וק (14:37.63 דקות) וגרגוריו פלטריניירי (14:38.75 דקות) ובמשחה ל-10 ק"מ בשמים פתוחים בתוצאה של 1:47:55.9 שעות, לפני מרק אנטואן אוליבייה מצרפת (1:47:56.1 שעות) ובן ארצו רוב מופלס (1:47:57.4 שעות).
ביוגרפיה > 2021 > אלוף אולימפי

באולימפיאדת טוקיו (2020) זכה ולברוק בשתי מדליות, זהב וארד. מדליית זהב במשחה מים פתוחים ל-10 ק"מ בתוצאה של 1:48:33.7 שעות, לפני קרישטוף רשובסקי מהונגריה (1:48:59.0 שעות) וגרגוריו פלטריניירי (1:49:01.1 שעות). מדליית ארד במשחה ל-1500 מטר חופשי בתוצאה של 14:40.91 דקות, אחרי רוברט פינק מארצות הברית (14:39.65 דקות) ומיכאילו רומנצ'וק (14:40.66 דקות). נוסף לכך, הוא סיים במקום רביעי במשחה ל-800 מטר חופשי בתוצאה של 7:42.68 דקות, בשלב המוקדמות הוא קבע שיא לאומי חדש של 7:41.77 דקות, טובה יותר מזמנו של רוברט פינק המנצח בגמר 7:41.87 דקות.
ביוגרפיה > 2022

באליפות העולם שנערכה בבודפשט, הונגריה ביולי 2022 זכה ב-5 מדליות, 2 זהב, 1 כסף ו-2 ארד. מדליות זהב, ב-5 ק"מ במים פתוחים בתוצאה של 52:48.8 דקות, לפני גרגוריו פלטריניירי (52:52.7 דקות) ומיכאילו רומנצ'וק (53:13.9 דקות) ובמשחה שליחים משולב 4x1.25 ק"מ במים פתוחים ביחד עם ליה בוי, אוליבר קלנט ולאוני בק בתוצאה של 1:04:40.5 שעות, לפני הונגריה (1:04:43.0 שעות) ואיטליה (1:04:43.0 שעות), מדליית כסף במשחה ל-800 מטר חופשי בתוצאה של 7:39.63 דקות, אחרי רוברט פינק (7:39.36 דקות) ולפני מיכאילו רומנצ'וק (7:40.05 דקות) ומדליות ארד במשחה ל-1500 מטר בתוצאה של 14:36.94 דקות, אחרי גרגוריו פלטריניירי (14:32.80 דקות) ורוברט פינק (14:36.70 דקות) ובמשחה ל-10 ק"מ במים פתוחים בתוצאה של 1:51:11.2 שעות, אחרי גרגוריו פלטריניירי (1:50:56.8 שעות) ודומניקו אצ'רנצה מאיטליה (1:50:58.2 שעות) ובכך לא הצליח להגן על תואריו.
ביוגרפיה > 2023

באליפות העולם שנערכה בפוקואוקה ביולי 2023 זכה בשתי מדליות זהב, במשחה ל-5 ק"מ בתוצאה של 53:58.0 דקות, לפני גרגוריו פלטריניירי (54:02.5 דקות) ודומניקו אצ'רנצה מאיטליה (54:04.2 דקות) ובמשחה ל-10 ק"מ בתוצאה של 1:50:40.3 שעות, לפני קרישטוף רשובסקי מהונגריה (1:50:59.0 שעות) ובן ארצו אוליבר קלמט (1:51:00.8 שעות).
תארים והישגים

בשנים 2019, 2021 ו-2023 זכה ולברוק בתואר שחיין השנה במים פתוחים
שיאים אישיים > בריכה אולימפית

400 מטר חפשי: 3:44.35 דקות (2021)
800 מטר חופשי: 7:39.63 דקות (2022)
1500 מטר חופשי: 14:34.89 דקות (2023)
שיאים אישיים > בריכת 25 מטר

400 מטר חופשי: 3:40.83 דקות (2019)
800 מטר חופשי: 7:27.99 דקות (2021)
1500 מטר חופשי: 14:06.88 דקות (2021), שיא עולם
ראו גם

מדיה וקבצים בנושא  בוויקישיתוף
התפתחות שיא העולם במשחה ל-1500 מטר חופשי
פרח הקקטוס

| --- | --- |
כרזת הסרט "פרח הקקטוס"
כרזת הסרט "פרח הקקטוס"
 מבוסס על:  Cactus Flower 
 בימוי:  ג'ין סאקס
 הופק בידי:  מ. ג'.פרנקוביץ 
 תסריט:  מחזה: אייב בורוס תסריט:  א. דיאמונד
 עריכה:  ברט בייטס
 שחקנים ראשיים:  אינגריד ברגמן וולטר מתאו גולדי הון 
 מוזיקה:  קווינסי ג'ונס 
 צילום:  צ'ארלס לאנג 
 מדינה:  ארצות הברית 
 חברת הפקה:  סרטי קולומביה 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  16 בדצמבר 1969
 משך הקרנה:  102 דק' 
 שפת הסרט:  אנגלית 
 סוגה:  סרט קומדיה, קומדיה רומנטית 
 תקציב:  3,000,000‏$
 הכנסות:  25,889,208‏$
 פרסים:  פרס אוסקר לשחקנית המשנה הטובה ביותר (גולדי הון) 
 דף הסרט ב־IMDb
 
פרח הקקטוס (באנגלית: Cactus Flower) הוא סרט קומדיה אמריקאי משנת 1969 בהשתתפות אינגריד ברגמן, גולדי הון ווולטר מתאו בתפקידים הראשיים. התסריט מבוסס על מחזה בשם זה שהועלה בהצלחה בברודוויי ב-1968 בהשתתפות לורן באקאל וברנדה ואקרו. מחזה זה מבוסס על מחזה צרפתי בשם Fleur de cactus.
ב-2011 הופק הסרט לזרום עם זה המבוסס על אותו מחזה, עם אדם סנדלר וג'ניפר אניסטון בתפקידים הראשיים.
המחזה "פרח הקקטוס" הועלה בישראל בתיאטרון זווית ב-1968 בבימויו של פיטר פריי עם עדנה פלידל ושמואל עצמון בתפקידים הראשיים.
זה היה תפקידה הגדול הראשון של גולדי הון ועליו הוענק לה פרס אוסקר לשחקנית המשנה הטובה ביותר לשנת 1969. היא זכתה על תפקידה בסרט גם ב-פרס גלובוס הזהב לשחקנית המשנה הטובה ביותר - סרט קולנוע.
אינגריד ברגמן הייתה מועמדת על משחקה בסרט לפרס גלובוס הזהב לשחקנית הטובה ביותר - סרט קומדיה או מוזיקלי לשנת 1969.
תקציר העלילה

ד"ר ג'וליאן וינסטון (וולטר מתאו) הוא רופא שיניים מצליח בניו יורק. חלק מהצלחתו נזקף לזכותה של מזכירתו סטפאני דיקינסון (אינגריד ברגמן), רווקה מבוגרת המנהלת את המרפאה וסדר יומו של הרופא.
ג'וליאן הוא רווק מבוגר מבוקש ונשים רבות, צעירות ומבוגרות נמשכות אליו אבל הוא רוצה להישאר חופשי ולא להתחייב לנישואין. סטפאני מאוהבת בחשאי בדוקטור אבל אינה מסוגלת לבטא זאת. הוא מצדו אינו רואה אותה כאובייקט מיני אלא כמזכירה יעילה אבל מבחינת אישה היא יבשה לדעתו כמו הקקטוס היבש והקוצני הנמצא על שולחנה במרפאה והיא מקפידה להשקותו מדי יום. הם אינם פונים אחד לשנייה בשמותיהם הפרטיים.
בת זוגו הנוכחית של הדוקטור היא צעירה חיננית בת עשרים ואחת בשם טוני סימונס (גולדי הון). היא רוצה למסד את הקשר ביניהם על ידי נישואין אבל הוא אומר לה שהוא נשוי ויש לו שלושה ילדים.
טוני מחליטה להתאבד בשאיפת גז אך שכן צעיר בשם איגור סאליבן (ריק לנץ) מציל אותה. ג'וליאן מרגיש אשמה ומבטיח לטוני שייתגרש מאשתו ויישא אותה. טוני מבקשת ממנו לפגוש את אשתו כדי לשוחח אתה ולהבהיר שאינה כזאת שמפרקת משפחות.
ג'וליאן מחליט לבקש ממזכירתו שתתחזה לאשתו. הוא מזמין אותה למסעדה והיא נענית לו ברצון ומתחילה לספר לו שם על עצמה וכי שמה הפרטי הוא סטפאני. כשג'וליאן מבקש ממנה שתתחזה לאשתו היא נעלבת ובורחת מהמסעדה.
לאחר זמן מה היא מחליטה בכל זאת לשתף פעולה. ג'וליאן "משדך" לה אחד מחוליו ושני הזוגות נפגשים "במקרה" במועדון לילה. סטפאני מחליטה לזרז את ההתחזות הזו. בפעם השנייה היא מגיעה עם שמלה מהודרת ולאחר שתיית מספר כוסות היא נלהבת ורוקדת ביחד עם טוני כשג'וליאן מביט בהם וספק מתחיל לכרסם בו. במקום המזכירה הקקטוסית היבשה הוא רואה אישה יפה ומושכת.
העניינים מסתבכים וסטפאני מחליטה להתפטר. ג'וליאן מגיע לחדרה של טוני ומוצא שם את איגור. רק אז הוא מבין כמה מגוחך הקשר אתה וכי האישה המתאימה לו היא סטפאני.
כשסטפאני חוזרת למרפאה לקחת את חפציה הוא ממתין לה ומגלה את רגשותיו. הם מתחבקים ואז שמים לב שהקקטוס היבש הפריח פרח יפהפה בדיוק כמו שסטפאני "הקקטוס" פורחת, זה שם הסרט.
פיטר ויר

| --- | --- |

פיטר ויר, אפריל 2011.
 לידה:  21 באוגוסט 1944 (בן 80) סידני, אוסטרליה 
 שם לידה:  Peter Lindsay Weir 
 מדינה:  אוסטרליה 
 תקופת הפעילות:  1968–2020 (כ־52 שנים) 
 מקום לימודים:  בית הספר למשפטים של סידני  אוניברסיטת סידני  Vaucluse High School 
 בן או בת זוג:  Wendy Stites (1966–?) 
 פרסים והוקרה:  פרס האקדמיה האירופית לקולנוע לסרט הזר (1998)  פרס באפט"א לבימוי הטוב ביותר (2004)  פרס הוגו להצגה הדרמטית (1999)  Sitges Grand Honorary Award (2018)  חבר מסדר אוסטרליה (14 ביוני 1982)  פרס אוסקר לשם כבוד (19 בנובמבר 2022)  פרס באפט"א לבימוי הטוב ביותר (1999)  עיטור ההצטיינות של הרפובליקה של פולין בדרגת מפקד 
 פרופיל ב-IMDb
 חתימה:   
 
פיטר לינדזי ויר (באנגלית: Peter Lindsay Weir; נולד ב-21 באוגוסט 1944) הוא במאי קולנוע אוסטרלי הפועל בהוליווד. לאחר קריירה מצליחה באוסטרליה שכללה להיטים כסרט "גליפולי" ו"שנה בצל הסכנה", עבר ויר לארצות הברית באמצע שנות ה-90, ושם המשיך בבימוי סרטים מצליחים כהעד, ללכת שבי אחריו, אדון ומפקד (עליו זכה בפרס באפט"א לבמאי הטוב ביותר), גרין קארד והמופע של טרומן. זוכה פרס אוסקר לשם כבוד לשנת 2022.
פרנסואה מובאנג'ה

פרנסואה מובאנג'ה (בצרפתית: François Moubandje; נולד ב-21 ביוני 1990) הוא כדורגלן שווייצרי המשחק בסיון בעמדת המגן השמאלי.
קריירת מועדונים

מובאנג'ה התחיל את הקריירה שלו בקבוצת הנוער של מרן אליה הגיע בגיל 16 ושנה לאחר מכן הצטרף לקבוצה הבוגרת. בקיץ 2009 חתם בסרבט ז'נבה והצטרף לקבוצת המילואים של המועדון.
ב-23 ביולי 2011 ערך את הופעת הבכורה שלו בקבוצה הבוגרת בניצחון 2–3 נגד פ.צ. ציריך. ב-14 באוגוסט 2011 מובאנג'ה קיבל כרטיס אדום בתיקו 0-0 נגד נשטל גזמאקס. ב-26 באוקטובר 2011 מובאנג'ה הבקיע את שער הבכורה שלו בז'נבה בניצחון 1–4 נגד גראסהופרס ציריך. בעונת 2012/2013 מובאנג'ה הפך לשחקן הרכב בקבוצה, אך נפצע במהלך העונה בברכו ונעדר כחצי שנה מהמגרשים.
ב-1 בספטמבר 2013 מובאנג'ה חתם בטולוז מליגת העל הצרפתית. את הופעת הבכורה שלו בקבוצה, מובאנג'ה ערך בתיקו 1-1 נגד מרסיי. בעונת 2014/2015 מובאנג'ה הפך לשחקן הרכב בטולוז כאשר שיחק 31 משחקי ליגה. ב-19 בינואר 2016 מובאנג'ה הבקיע את שער הבכורה שלו בטולוז בהפסד 1–2 נגד פריז סן-ז'רמן. בקיץ 2016 מובאנג'ה האריך את חוזהו בקבוצה עד 2019.
ב-15 ביולי 2019 מובאנג'ה חתם בדינמו זאגרב מליגת העל הקרואטית.
בפתיחת עונת 2020/2021 הושאל לאלניהספור מליגת העל הטורקית.
בקיץ 2022 הצטרף לסיון.
קריירה בינלאומית

מובאנג'ה הוא יליד קמרון, אך את רוב ילדותו בילה בשווייץ כך שהוא היה זכאי לייצג את שתי הנבחרות. מובאנג'ה שיחק עבור הנבחרת הצעירה של שווייץ.
ב-15 בנובמבר 2014 מובאנג'ה ערך את הופעת הבכורה שלו בנבחרת הבוגרת של שווייץ בניצחון 0–4 נגד ליטא. מובאנג'ה השתתף עם הנבחרת ביורו 2016.
פנטאתלון

ערך זה עוסק בפנטאלון/קרב חמש. אם התכוונתם לפנטאלון/קרב חמישה מודרני, ראו .
הפנטאתלון היה חלק מהמשחקים האולימפיים והפאן-הלניים ביוון העתיקה, וכן לתקופות מסוימות במשחקים האולימפיים המודרניים.
היסטוריה

מקור השם פנטאתלון הוא מיוונית "חמש תחרויות". חמש התחרויות היו סטאדיון (מרוץ רגלי קצר), היאבקות, קפיצה לרוחק, הטלת כידון וזריקת דיסקוס. פנטאתלטים נחשבו לאתלטים המיומנים ביותר, ואימונם היה בדרך-כלל חלק משירות צבאי, מכיוון שכל אחת מחמש התחרויות נחשבה מועילה בקרב. בתקופה הקלאסית, הייתה זו מסורת שכל התחרויות האלו התקיימו בעירום.
המנצח בסטאדיון נחשב האלוף של כל המשחקים, והיה בדרך-כלל השם היחידי שנשאר בזיכרונות היוונים לתקופה מסוימת, בעיקר בתחילת המשחקים. אם אותו אדם זכה בקפיצה לרוחק, בזריקת דיסקוס ובהטלת כידון, לא היה צורך לערוך את תחרויות ההיאבקות והסטדיון, אף על פי שהן בכל זאת נערכו בנפרד. ההיאבקות נערכה בזירת-חול, במהלך המשחקיים האולימפיים, מחוץ למקדש של זאוס. שאר המשחקים נערכו ב"סטאדיון" (אצטדיון), שמשמו נבע שם תחרות הריצה.
להיאבקות ולזריקת הדיסקוס היו חוקים דומים לכללים המודרניים, אך שאר התחרויות היו שונות. מטילי הכידון השתמשו ברצועת עור שנקראה אמנטום להגדלת טווח הזריקה. הסאטדיון היה ריצת ספרינט של כ-180 מטר, והיה יותר ארוך מריצת הספרינט המודרנית של 100 מטר. הקפיצה לרוחק מהתקופה ההיא שונה מאוד מהגרסה של היום. קופץ לרוחק השתמש במשקולות שנקראו הלטרס כדי לדחוף את עצמו לרוחק, וקפיצתו כללה כנראה חמישה ניתורים נפרדים, בדומה לקפיצה משולשת של ימינו. למתחרים בהטלת כידון ובזריקת דיסקוס ניתנו חמישה ניסיונות לכל אחד. רק התוצאה הטובה ביותר נרשמה. אפשרי שדבר דומה נעשה גם בקפיצה לרוחק.
קרב חמש באתלטיקה במשחקים האולימפיים > נשים

במשחקים האולימפיים המודרניים, נערכו חמש תחרויות פנטאתלון לנשים, בין טוקיו 1964 למוסקבה 1980, שכללו ריצת 80 מטר משוכות, הדיפת כדור ברזל, קפיצה לגובה, קפיצה לרוחק וריצת 200 מטר. לאחר מכן, הוא הוחלף על ידי ההפטאתלון.
קרב חמש באתלטיקה במשחקים האולימפיים > נשים > הזוכות האולימפיות בקרב חמש

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 האולימפיאדה:  
| טוקיו 1964 | אירינה פרס   ברית המועצות ברית המועצות | 5246 נק'   שיא עולם | מרי ראנד   בריטניה בריטניה | 5035 נק' | גלינה ביסטרובה   ברית המועצות ברית המועצות | 4956 נק' |
| מקסיקו סיטי 1968 | אינגריד בקר    מערב גרמניה | 5098 נק' | ליזה פרוקופ   אוסטריה אוסטריה | 4966 נק' | אנמריה טוט   הונגריה הונגריה | 4959 נק' |
| מינכן 1972 | מרי פיטרס   בריטניה בריטניה | 4801 נק'   שיא עולם   (4841 נק') | היידה רוזנדהל   מערב גרמניה מערב גרמניה | 4791 נק'   (4852 נק') | בורגלינדה פולק   מזרח גרמניה מזרח גרמניה | 4768 נק'   (4807 נק') |
| מונטריאול 1976 | זיגרון זיגל   מזרח גרמניה מזרח גרמניה | 4745 נק'   (4777 נק') | כריסטינה לייזר   מזרח גרמניה מזרח גרמניה | 4745 נק'   (4774 נק') | בורגלינדה פולק   מזרח גרמניה מזרח גרמניה | 4740 נק'   (4767 נק') |
| מוסקבה 1980 | נדז'דה טקצ'נקו   ברית המועצות ברית המועצות | 5083 נק'   שיא עולם   (5213 נק') | אולגה רוקבישניקובה   ברית המועצות ברית המועצות | 4937 נק'   (5051 נק') | אולגה קורגינה   ברית המועצות ברית המועצות | 4875 נק'   (4964 נק') |
קרב חמש באתלטיקה במשחקים האולימפיים > גברים

במשחקים האולימפיים המודרניים, נערכו שלוש תחרויות פנטאתלון לגברים, סטוקהולם 1912, אנטוורפן 1920 ופריז 1924, שכללו ריצת 200 מטר, קפיצה לרוחק, הטלת כידון, זריקת דיסקוס וריצת 1500 מטר.
קרב חמש באתלטיקה במשחקים האולימפיים > גברים > הזוכים האולימפיים בקרב חמש

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 האולימפיאדה:  
| סטוקהולם 1912 | ג'ים ת'ורפ   ארצות הברית ארצות הברית  פרדיננד ביה   נורווגיה נורווגיה | 7 נק'  21 נק' | ג'יימס דונהיו   ארצות הברית ארצות הברית | 29 נק' | פרנק לוקמן   קנדה (1868-1921) קנדה | 29 נק' |
| אנטוורפן 1920 | אירו לייטונן   פינלנד פינלנד | 14 נק' | אוורט ברדלי   ארצות הברית ארצות הברית | 24 נק' | הוגו לייטינין   פינלנד פינלנד | 26 נק' |
| פריז 1924 | אירו לייטונן   פינלנד פינלנד | 14 נק' | אלמר שומפאי    הונגריה | 16 נק' | רוברט לה-ג'נדר   ארצות הברית ארצות הברית | 18 נק' |
קרב חמש באתלטיקה באולם

התאחדות האתלטיקה הבינלאומית מארגנת תחרויות לנשים בקרב חמש באולם, במתכונת של קרב שבע, אך בהתאמה לתנאים הקיימים לאולם, דוגמה לתחרות מעין זו היא אליפות העולם באתלטיקה באולם. המקצועות שהן מתחרות: ריצת 60 מטר משוכות, קפיצה לגובה, הדיפת כדור ברזל, קפיצה לרוחק וריצת 800 מטר. תחרות זו הייתה קיימת גם לגברים עד שנת 2000.
קרב חמש באתלטיקה באולם > שיא עולם

שיא העולם לנשים שייך לנפיסטו ת'יאם (בלגיה בלגיה), בתוצאה של 5055 נקודות ונקבע באליפות אירופה באולם שנערכה באיסטנבול, טורקיה ב-3 במרץ 2023